Hiina Rahvavabariigi president

**Hiina Rahvavabariigi president** on Hiina Rahvavabariigi tseremoniaalne riigipea. Hiina RV praeguse põhiseaduse järgi on president peamiselt tseremoniaalne ametnik, kellel on väga piiratud võim. Kuid alates 1993. aastast on president olnud samal ajal ka Hiina Kommunistliku Partei peasekretäri, riigi kõrgeima juhi ametis. Presidenti peetakse ametlikult pigem riigiinstitutsiooniks kui haldusametiks; teoreetiliselt teenib president Ülehiinalise Rahvaesindajate Kogu, seadusandlikku võimu, ning tal ei ole täidesaatvat võimu.

Presidendiamet kehtestati esimest korda Hiina Rahvavabariigi põhiseadusega 1954. aastal ja seda pidasid esimestena Mao Zedong ja Liu Shaoqi. Liu sattus kultuurirevolutsiooni ajal poliitilise põlu alla ning presidendi positsioon jäi vabaks. Presidendi institutsioon kaotati 1975. aasta põhiseadusega ja taastati piiratud mandaadiga 1982. aasta põhiseadusega.

Praeguse, 1982. aasta põhiseadusega kujundati presidendi roll suures osas tseremoniaalseks, tegelik võim koondus kõrgeimale juhile, kes kontrollib parteid ja sõjaväge. Presidendid Li Xiannian (1983–1988) ja Yang Shangkun (1988–1993) olid siiski riigis väga mõjuvõimsad tegelased, kuid seda tänu kuulumisele kaheksa vanema sekka.

Kui välja arvata lühikesed üleminekuperioodid, on Hiina kõrgeim juht alates 1993. aastast olnud samaaegselt ka Kommunistliku Partei juht (peasekretär) ja sõjaväe ülemjuhataja (Kesksõjakomisjoni esimees). S.t, et sama isik täidab erinevate ametinimetuste all erinevaid ülesandeid. Näiteks kohtub ta välisriikide esindajatega ja võtab presidendina vastu suursaadikud, annab Kesksõjakomisjoni esimehena sõjalisi käskkirju ja juhib Kommunistliku Partei peasekretärina partei valitsemist.

Mao ajal ei olnud presidendil ametiaja piirangut. Aastatel 1982–2018 nägi põhiseadus ette, et president ei saa teenida rohkem kui kaks järjestikust ametiaega. 2018. aastal kaotati ametiaja piirangud, kuid presidendi volitused ja tseremooniline roll jäeti samaks.

## Riigipeade loend

### Esimehed/presidendid

Fail:DONGBIWU.JPG|**[[Dong Biwu]]**Esimehe kohusetäitja(24. veebruar 1972 – 17. jaanuar 1975)
Fail:Soong Ching-ling 1937.jpg|**[[Soong Ching-ling|Song Qingling]]**Aupresident(16–28. mai 1981)
Fail:Li Xiannian - 1974.jpg|**[[Li Xiannian]]**President(18. juuni 1983 – 8. aprill 1988)
Fail:YangShangkun1958.png|**[[Yang Shangkun]]**President(8. aprill 1988 – 27. märts 1993)
Fail:Jiang Zemin at Hickam Air Base, October 26, 1997, cropped.jpg|**[[Jiang Zemin]]**President(27. märts 1993 – 15. märts 2003)
Fail:Hu Jintao Cannes2011.jpg|**[[Hu Jintao]]**President(15. märts 2003 – 14. märts 2013)
Fail:Xi Jinping 2016.jpg|**[[Xi Jinping]]**Peasekretär(14. märts 2013–present)


### Muud riigipead

Fail:Zhu De.jpg|**[[Zhu De]]**Ülehiinaline Rahvaesindajate Kogu Alalise Komitee esimees (1975–1976)
Fail:Soong Ching-ling 1937.jpg|**[[Soong Ching-ling|Song Qingling]]**Ülehiinaline Rahvaesindajate Kogu Alalise Komitee esimehe kohusetäitja (1976–1978)
Fail:Ye Jianying.jpg|**[[Ye Jianying]]**Ülehiinaline Rahvaesindajate Kogu Alalise Komitee esimees (1978–1983)


### Statistika

## Presidendi abikaasa

Alates esimesest presidendist on ametis olemise ajal olnud abielus kuus presidenti. Praeguse presidendi Xi Jinpingi abikaasa on Peng Liyuan.

## Vaata ka
* Hiina juhtide loend
* Hiina Rahvavabariigi juhtide loend
* Hiina võimuhierarhia
* Kõrgeim juht
* Hiina Kommunistliku Partei peasekretär
* Hiina Rahvavabariigi peaminister
* Hiina Rahvavabariigi asepresident
* Hiina Vabariigi president
* Riigipeade ja valitsusjuhtide õhutransport

## Viited

## Välislingid
* Presidendi ametlik veebisait (inglise keeles)